Diari Oficial de la Generalitat Valenciana


Sumari del DOGV 7127, del 08-10-2013 (2013/9676)

Notificació de resolució per la qual s'inadmet la reclamació prèvia a la via judicial laboral (C. E. P.).
---------------------------------------------------------------------------------------------------------

### Dades del document

Número de DOGV
:   7127

Data del DOGV
:   08-10-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/9676


Organisme emissor
:   Conselleria d'Hisenda i Administració Pública

Tipus de document
:   Anunci

Notificació de resolució per la qual s'inadmet la reclamació prèvia a la via judicial laboral (C. E. P.). [2013/9676]  
Com que no ha sigut possible practicar en el domicili de la interessada la notificació que es relaciona a continuació, es publica en el Diari Oficial de la Comunitat Valenciana, a efectes del que disposa l'article 59.5 de la Llei de Règim Jurídic de les Administracions Públiques i del Procediment Administratiu Comú (BOE 285, 27.11.1992).  
  
Assumpte: notificació de la Resolució de 3 de setembre de 2013, de la directora general de Recursos Humans, de la reclamació prèvia a la via laboral, interposada per Cristina Escribano Prieto, per mitjà d'escrits de 27 de juliol i 20 d'agost de 2013, contra la resolució de la directora general de Recursos Humans de 18 de juny de 2013, per la qual s'acorda la suspensió del contracte.  
«Vistos els escrits de 27 de juliol i 20 d'agost de 2013, presentats per Cristina Escribano Prieto, en què sol·licita que es considere interposada reclamació prèvia a la via judicial laboral contra la resolució de referència, i havent tingut en compte els següents antecedents de fet i fonaments de dret:  
  
Antecedents de fet  
1. Mitjançant una resolució del 16 d'abril de 2013, la Subsecretaria de la Conselleria d'Educació, Cultura i Esport imposa a la interessada dos sancions disciplinàries de suspensió d'ocupació i sou, com a responsable de dos faltes disciplinàries de caràcter greu, tipificades en l'article 23,2,B,2 del text articulat del II Conveni col·lectiu del personal laboral al servici de l'Administració de la Generalitat Valenciana.  
  
2. Contra esta resolució la interessada va interposar reclamació prèvia a la via laboral, que va ser desestimada mitjançant una resolució de 3 de juny de 2013, de la Subsecretaria de la Conselleria d'Educació, Cultura i Esport.  
3. El 18 de juny de 2013, esta Direcció General de Recursos Humans dictava una resolució en què s'acordava suspendre el contracte de treball de la interessada amb efectes des de «l'endemà de la notificació».  
4. Notificada la resolució de la directora general de Recursos Humans, la interessada tornà a interposar reclamació prèvia a la via judicial laboral, per mitjà de sengles escrits de 27 de juliol i 20 d'agost de 2013.  
  
Fonaments de dret  
Primer. En el primer escrit del 27 de juliol de 2013, la interessada al·legava raons i arguments ?relació professional i d'amistat de la instructora de l'expedient amb la directora del centre IES, assetjament i discriminació per part de la direcció del centre, i dany irreparable a la seua salut per falta d'adopció de les mesures oportunes- al·legacions totes referides al fons de l'assumpte, que ja havien sigut resoltes per mitjà de la Resolució de 3 de juny de 2013, de la Subsecretaria de la Conselleria d'Educació, Cultura i Esport, per la qual es va desestimar la reclamació prèvia a la via laboral que la interessada va interposar contra la resolució de 16 d'abril de 2013 del mateix òrgan, en què se li va imposar la sanció disciplinària.  
En conseqüència, atés que les qüestions que planteja la interessada ja han sigut objecte de revisió per l'òrgan competent, no hi cap el replantejament. En tot cas, es tracta de qüestions de fons que resulten alienes al contingut de la resolució que dicta la directora general de Recursos Humans, raó per la qual no poden ser objecte de revisió per este òrgan administratiu.   
Segon. Els arguments que la interessada al·legava posteriorment en l'escrit de 20 d'agost de 2013 €baixa indeguda en la seguretat social el dia 19 de juliol de 2013 i gaudi o abonament dels dies de vacacions que li corresponen?, tampoc poden ser revisats per esta Direcció General, ja que es referixen a elements propis de l'execució de l'acte que ha dut a terme la Subsecretaria de la Conselleria d'Educació, Cultura i Esport i, per tant, també aliens al contingut de la resolució d'este òrgan administratiu.  
Per tot això, i d'acord amb els articles 120 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, resolc:  
  
Inadmetre la reclamació prèvia a la via judicial laboral interposada per Cristina Escribano Prieto, per mitjà d'escrits de 27 de juliol i 20 d'agost de 2013, contra la Resolució de la directora general de Recursos Humans de 18 de juny de 2013, per la qual s'acorda la suspensió del seu contracte.  
La resolució present és definitiva en la via administrativa, i s'hi podrà presentar demanda en contra davant del jutjat social corresponent al lloc de prestació dels servicis o al domicili de la demandant, a elecció seua, en el termini de dos mesos a comptar des de l'endemà de la notificació d'esta resolució.»  
  
València, 1 d'octubre de 2013.- La directora general de Recursos Humans: Ana Brugger Navarro.